ઘાટકોપર-ઈસ્ટમાં પૉપ્યુલર હોટેલની સામે આવેલા વી. એન. કાણેકર માર્ગ પર આવેલી કર્મભૂમિ કો-ઑપરેટિવ સોસાયટીમાં થયેલા એક ગેરકાનૂની બાંધકામની ફરિયાદ કરવા જતાં સોસાયટીના એક સભ્ય ભરત ભદ્રા સુધરાઈની ચુંગાલમાં ફસાઈ ગયા હતા. ભરત ભદ્રાએ મિડ-ડે LOCALને મોકલાવેલી લેખિત ફરિયાદમાં કહ્યું હતું કે ‘સોસાયટીના ગેરકાનૂની બાંધકામ સામે કરેલી ફરિયાદની સજા મારે ભોગવવી પડે છે. મારી ફરિયાદને કારણે સુધરાઈ અને સ્થાનિક નગરસેવિકા ફાલ્ગુની દવેએ સોસાયટીનું ગેરકાનૂની બાંધકામ તોડવાને બદલે મારી કાર પાર્ક કરવાની જગ્યા પર બાંધેલી સેફ્ટી-ગ્રિલ તોડી પાડી હતી.’